section_heading: Povratak u Juventus
paragraph_text: Marrone je trebao biti posuđen još jedanput u samo dvije sezone no Antonio Conte, koji je u međuvremenu postao trener Juventusa zaustavio je sve pregovore s drugim klubovima rekavši kako je mladi Marrone u njegovim planovima za sljedeću sezonu. Prvu službenu utakmicu za Juventus po povratku s posudbe odigrao je u kup utakmici protiv Bologne kada je Juventus pobijedio 2-1 nakon produžetaka. U ligi je kao zamjena ušao u gostujućoj utakmici protiv Leccea u siječnju 2012.